இந்தியாவில் பட்டாசுகள்

**இந்தியாவில் பட்டாசுகள்** *(Firecrackers in India)* (வெடி சத்தம், ஒலி எழுப்புதல்,) என்பது ஒரு சிறிய வெடிபொருள் சாதனமாகும். இது  அதிக அளவு சத்தத்தை, குறிப்பாக உரத்த வெடிச்சத்தத்தை உருவாக்கும் வகையில் இருக்கின்றது. பொதுவாக திருவிழா காலங்களில் அல்லது பொழுதுபோக்கிற்காக பயன்படுத்துவதற்க்கு வெடிகள் உருவக்கப்படுகின்றது. இவற்றில் திரிகள் அமைக்கப்பட்டுள்ளன. மேலும் வெடிபொருளைக் கொண்டிருப்பதற்காக ஒரு கனமான காகித உறையில் சுற்றப்பட்டிருக்கும். பட்டாசுகள், வாணவேடிக்கைகளுடன் கூடிய பட்டாசுகள் சீனாவில் தோன்றின. இவை இந்தியாவில் எளிதாக தற்போது கிடைக்கின்றன. மேலும் ஒரு கொண்டாட்ட நிகழ்வைக் குறிக்கப் பயன்படுத்தப்படுகின்றன. உள்ளூர் சட்டங்களால் அனுமதிக்கப்பட்டால், 18 மற்றும் அதற்கு மேற்பட்ட வயதுடைய எவரும் உரிமம் இல்லாமல் இவற்றை வாங்கலாம்.

இந்தியாவில் பல பகுதிகளில் தீபாவளி போது வானவேடிக்கை மற்றும் பட்டாசுகள் வெடித்து குடும்பமாக கொண்டாடி வருகின்றனர்.மக்கள் தங்கள் வீடுகளுக்கு அருகிலும் தெருக்களிலும் பட்டாசுகளை வெடிக்கிறார்கள். கூடுதலாக, நகரங்கள் மற்றும் சமூகங்களில் சமூக வாணவேடிக்கைகள் நடைபெறுகின்றன.

## பட்டாசுகளின் வரலாறு
இந்தியத் துணைக்கண்டத்தின் மீதான இசுலாமியப் படையெடுப்பைத் தொடர்ந்து, 15 ஆம் நூற்றாண்டில் இந்தியப் போர்களில் வெடிமருந்து பயன்படுத்தத் தொடங்கப்பட்டது. இதன்பின்னர் பட்டாசுகள் பயன்படுத்தும் வழக்கம் உண்டானது.

இந்தியாவின் முதல் பட்டாசு தொழிற்சாலை 19 ஆம் நூற்றாண்டில் கொல்கத்தாவில் நிறுவப்பட்டது. அதன் நிறுவனர் கோபால் மகிந்திராம் என்பவர் ஆவார்.  

## காற்று மாசுபாடு
பொதுவாக அக்டோபர் மற்றும் நவம்பர் மாதங்களில், பஞ்சாப் மற்றும் ஹரியானாவைச் சேர்ந்த விவசாயிகள் பயிர்க்கழிவுகள் மற்றும் பிற விவசாயக் கழிவுகளை எரிக்கின்றனர். மேலும் அந்த மாதங்களில் பொதுவாகக் காற்று வீசுவதில்லை. இதனால் டெல்லியின் காற்று மாசுபாடு வழக்கமாக அதிகரித்து வருகிறது. இது 2002 முதல் ஒரு பெரிய சுற்றுச்சூழல் பிரச்சனையாக இருந்து வருகிறது. தீபாவளி பண்டிகையின் போது பட்டாசுகள் வெடிப்பதால் உருவாகும் நச்சுப் புகைமூட்டம் இந்த மாசுபாட்டை மேலும் மோசமாக்கி வருகின்றது.

## பட்டாசுகளுக்குத் தடை
2017 ஆம் ஆண்டு, அக்டோபர் மாதத்தில், உச்ச நீதிமன்றம் டெல்லியில் பட்டாசுகளுக்குத் தடை விதித்தது, இதன் விளைவாக இந்தத் தொழில்துறைக்கு ரூ. 1,000 கோடி இழப்பு ஏற்பட்டதாகவும், அதன் விளைவாக ஆட்குறைப்பு செய்யப்பட்டதாகவும் தெரிவிக்கப்பட்டுள்ளது.

2020 ஆம் ஆண்டில் இந்தியாவின் தேசிய பசுமைத் தீர்ப்பாயம் பகுதியில் பட்டாசுகள் விற்பனை மற்றும் பயன்பாட்டிற்குத் தடை விதித்தது. அதன்பிறகு, அறிவியல் மற்றும் தொழில்துறை ஆராய்ச்சி மன்றம் குறைந்த அளவு மாசுபடுத்தும் மூலப்பொருட்களைப் பயன்படுத்தும் "பசுமைப் பட்டாசுகளை" உருவாக்கியது. இந்தியாவில் உள்ள பல மாநிலங்கள் பட்டாசுகளுக்குத் தடை விதித்துள்ளன மேலும் பட்டாசு பயன்படுத்தக்கூடிய நேரம், ஒலி அளவு மற்றும் வகையை (குறைந்த அளவு மாசுபடுத்தும் பட்டாசுகளைக் கட்டாயமாகப் பயன்படுத்துதல்) கட்டுப்படுத்தியுள்ளன. இருப்பினும் 2020 ஆம் ஆண்டில் தீபாவளி பண்டிகையைக் கொண்டாட பல பட்டாசுகள் பயன்படுத்தப்பட்டன. இதன் பிறகு உடனடியாக டெல்லியின் காற்று மாசுபாடு, உலக சுகாதார அமைப்பு பாதுகாப்பானது என்று கருதும் அளவை விட 9 மடங்கு அதிகமாக இருந்தது வந்தது.

எட்வர்ட் & சிந்தியா என்ற பொது சுகாதார நிறுவனத்தின் ஆராய்ச்சியாளர்கள் மங்களூர் மற்றும் நாட்டின் சில பகுதிகளில் பட்டாசுகளால் ஏற்படும் ஆபத்துகள் குறித்து ஒரு ஆய்வறிக்கையை வெளியிட்டனர். மேலும், வெடிக்கும் நேரங்களை உடனடியாக ஒழுங்குபடுத்தவும், இறுதியில் முழுமையான தடையுடன் படிப்படியாக அகற்றவும் ஆணையிட்டனர்.

2021 ஆம் ஆண்டு தீபாவளி மற்றும் காளி பூசை கொண்டாட்டங்களுக்காக மேற்கு வங்க மாநிலம் முழுவதும் பட்டாசுகளுக்கு (பச்சை பட்டாசுகள் உட்பட) கொல்கத்தா உயர் நீதிமன்றம் விதித்த தடையை ஆரத்ரிகா பௌமிக் என்ற பத்திரிக்கையில் குறிப்பிடப்பட்டுள்ளது. இந்தத் தடை, சத் பூஜை, குருநானக் ஜெயந்தி, தீபாவளி, தசரா, கிறிஸ்துமஸ் மற்றும் புத்தாண்டு போன்ற ஆண்டின் மீதமுள்ள அனைத்து பண்டிகைகளுக்கும் நீட்டிக்கப்பட்டது.

## பசுமை அல்லது சுற்றுச்சூழலுக்கு உகந்த பட்டாசுகள்
2020 ஆம் ஆண்டில் தீபாவளி பண்டிகையின் போது பட்டாசுகள் விற்பனை செய்வதற்கும் பயன்படுத்துவதற்கும் இந்தியாவின் தேசிய பசுமைத் தீர்ப்பாயம் தடை விதித்த பிறகு, அறிவியல் மற்றும் தொழில்துறை ஆராய்ச்சி மன்றம், தூசி உற்பத்தியைக் குறைப்பதன் மூலம் வெளியேற்றத்தைக் குறைக்கும் தூய்மையான மூலப்பொருட்களிலிருந்து தயாரிக்கப்பட்ட பசுமைப் பட்டாசுகளை உருவாக்கியது. இவற்றின் வெளியேற்றம் 30% குறைவாக இருப்பதுடன், பாரம்பரிய பட்டாசுகளின் 160 டெசிபல்களுக்கு மேலான சத்தத்திற்குப் பதிலாக 110-125 டெசிபல்கள் என்ற குறைந்த சத்தத்தையும் கொண்டுள்ளன. இருப்பினும், பசுமைப் பட்டாசுகளில் அலுமினியம், பேரியம், பொட்டாசியம் நைட்ரேட் மற்றும் கார்பன் போன்ற தீங்கு விளைவிக்கும் மாசுபடுத்திகள் இன்னும் இருக்கின்றன.

## 2022 ஆம் ஆண்டு உச்ச நீதிமன்ற மேல்முறையீடு
டெல்லியில் அதிகரித்து வரும் மாசுபாட்டைக் குறைப்பதற்காக, அனைத்து வகையான பட்டாசுகளின் உற்பத்தி, சேமிப்பு, விற்பனை மற்றும் பயன்பாட்டை நிறுத்த டெல்லி அரசு முடிவு செய்திருந்தது. 2022 ஆம் ஆண்டு செப்டம்பர் மாதத்தில், பாஜகவைச் சேர்ந்த நாடாளுமன்ற உறுப்பினர் மனோஜ் திவாரி, டெல்லி அரசுக்கு எதிராக உச்ச நீதிமன்றத்தில் மனு தாக்கல் செய்தார். வாழ்வதற்கான உரிமை என்ற போர்வையில் மத சுதந்திரத்தைப் பறிக்க முடியாது என்று திவாரி கூறினார்.  உச்ச நீதிமன்றம் இந்த மனுவை முன்கூட்டியே விசாரிக்க மறுத்து, "மக்கள் சுத்தமான காற்றை சுவாசிக்கட்டும்" என்று கூறி மனுவைத் தள்ளுபடி செய்தது.  பட்டாசுகளுக்குப் பதிலாக இனிப்புகளுக்குப் பணத்தைப் பயன்படுத்துமாறும் உச்ச நீதிமன்றம் பொதுமக்களைக் கேட்டுக்கொண்டது.

## மேற்கோள்கள்

பகுப்பு:இந்தியப் பண்பாடு
பகுப்பு:சீனக் கண்டுபிடிப்புக்கள்
பகுப்பு:இந்தியப் பண்பாட்டு வரலாறு
பகுப்பு:இந்தியப் பண்பாடு
பகுப்பு:வெடிபொருள்கள்
பகுப்பு:பொழுதுபோக்கு
பகுப்பு:இந்தியாவில் சட்டம்
பகுப்பு:ஒளி மூலங்கள்